Diari Oficial de la Generalitat Valenciana


Sumari del DOGV 4414, del 09-01-2003 (2002/14220)

ORDE de 10 de desembre de 2002, de la Conselleria de Cultura i Educació, per la qual es modifica la configuració i s'implanten noves especialitats d'ensenyances musicals en el Conservatori Professional de Música de Torrent.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14235


Data del document
:   10-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Torrent
    * centre d'ensenyament
    * educació artística
    * música

ORDE de 10 de desembre de 2002, de la Conselleria de Cultura i Educació, per la qual es modifica la configuració i s'implanten noves especialitats d'ensenyances musicals en el Conservatori Professional de Música de Torrent. [2002/14347]
  
El Decret 13/1986, de 10 de febrer (DOGV de 10-3-86), creà el Conservatori Elemental de música de Torrent. Este centre s'instal·là provisionalment en uns locals del carrer Albocàsser, cedits per la Caixa d'Estalvis de Torrent.
  
El Decret 89/1995, de 16 de maig (DOGV de 29-05-95), creà el Conservatori Professional de Música de Torrent per transformació del de Grau Elemental que mantingué el seu domicili en les instal·lacions del carrer Albocàsser de Torrent.
  
Per tal d'adequar les instal·lacions a les exigències establides en el Reial Decret 389/1992, de 15 d'abril (BOE de 28-4-92), pel qual s'establixen els requisits mínims dels centres que impartisquen Ensenyances Artístiques, s'han portat a cap diferents actuacions en el marc de col·laboració establit en la disposició addicional dèsset de la Llei Orgànica 1/1990, de 3 d'octubre d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
D'una banda, l'Ajuntament de Torrent, en sessió celebrada el 4 de juny de 1998, acordà la cessió gratuïta a la Generalitat Valenciana d'una parcel·la de 3.592 m2 en la partida de la Marxadella, delimitada pels carrers Mestre Joan Roig Soler, Lluís de Santángel i vial per a vianants paral·lel al carrer Vicent Pallardó. D'altra banda, l'Institut Valencià de la Vivenda ha gestionat la construcció del nou edifici escolar mitjançant resolucions de 3 de febrer de 2000 (DOGV de 14-2-2000) i 5 de setembre de 2000 (DOGV de 2-10-2000).
  
La disponibilitat de les noves instal·lacions en el pròxim curs acadèmic, fan necessari dur a terme diferents actuacions administratives que afecten la modificació de la capacitat del centre, del seu domicili i configuració. Així mateix, permeten la implantació de noves ensenyances. En este sentit la direcció del Conservatori Professional de Música de Torrent ha sol·licitat la implantació de les especialitats de Flauta de Bec, Cant, Arpa i Clavecí. La Direcció Territorial de Cultura i Educació de València i el Servici de Planificació Educativa de la Direcció General de Centres Docents han emés informe favorable respecte de les citades sol·licituds.
  
El Decret 151/1993, de Govern Valencià, de 17 d'agost (DOGV de 2 de setembre), establí el currículum de les ensenyances musicals dels Graus Elemental i Mitjà que s'impartixen en l'àmbit territorial de la Comunitat Valenciana.
  
Per això, fent ús de les atribucions que em conferix l'article 35 de la Llei 5/1983, de 30 de desembre, de Govern Valencià
  
ORDENE
  
Primer
  
El Conservatori Professional de Música de Torrent, codi 32246568, traslladarà les seus instal·lacions al nou domicili al carrer Mestre Joan Roig Soler, s/n.
  
Segon
  
La capacitat del centre es fixa en 540 llocs escolars.
  
Tercer
  
S'implanten, amb efectes del curs acadèmic 2003/04, les ensenyances de Grau Elemental i Mitjà de les especialitats de Flauta de Bec, Cant, Arpa i Clavecí.
  
En el citat curs acadèmic s'impartirà el primer curs de Grau Elemental i de Grau Mitjà de les ensenyances implantades. El resta dels cursos s'implantaran progressivament en anys successius.
  
DISPOSICIÓ ADDICIONAL ÚNICA
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
Es faculta les Direccions Generals de Centres Docents, d'Ordenació i Innovació Educativa i Política Lingüística, i de Personal, perquè en l'àmbit de les seues respectives competències adopten les mesures necessàries per al compliment del que es disposa en esta orde.
  
Segona
  
Esta disposició entrarà en vigor el dia següent de la publicació en el Diari Oficial de la Generalitat Valenciana.
  
València, 10 de desembre de 2002
  
El conseller de Cultura i Educació
  
MANUEL TARANCÓN FANDOS